
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind stabilirea impozitelor locale pentru anul 2022 la autovehiculele de transport marfă cu masa totală autorizată egală sau mai mare de 12 tone.
Analizând temeiurile juridice, respectiv:

a) art. 129 alin. (2) litera. b) și alin. (4) litera c) din O.U.G nr. 57/2019 privind Codul administrativ, cu modificările și completările ulterioare;
b) Legii nr. 273/2006 privind finanţele publice locale, cu modificările şi completările ulterioare;

c) art. 491 alin. (1^1) din Legea nr. 227/2015 privind Codul Fiscal, cu modificările și completările ulterioare.
Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator, nr. 10.103/17.11.2021;
b) raportul Serviciului Buget, contabilitate, finanțe, impozite și taxe din cadru Aparatului de specialitate al Primarului orașului Deta, înregistrat sub nr. 10.105/2021 prin care se propune indexarea impozitelor la autovehiculele de transport marfă cu masa egală sau mai mare de 12 tone, pentru anul 2022 cu rata de schimb a monedei euro în prima zi lucrătoare a lunii octombrie de 4,9470, publicată în Jurnalul Uniunii Europene;
c) avizul consultativ al Comisiei Economice a consiliului local;
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

Consiliul local al orașului Deta adoptă prezenta hotărâre:

Art.1. Se aprobă indexarea cu rata de schimb a monedei euro de 4,9470 RON a impozitelor la autovehiculele de transport marfă cu masa totală autorizată egală sau mai mare de 12 tone pe anul 2022, conform ,,Tabloului cuprinzând impozitele la autovehiculele de transport de marfă cu masa totală autorizată egală sau mai mare de 12 tone aplicabile în anul fiscal 2022”, care constituie anexă la prezenta hotărâre.
Art.2. Pentru taxele locale indexate cu rata de schimb a monedei euro  se aplică rotunjirea prin reducere când fracțiunile în bani sunt mai mici de 50 de bani și prin majorare când fracțiunile în bani sunt de  50 de bani sau mai mari.

Art.3. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentelor de specialitate din cadrul Primăriei oraşului Deta;

            - Aducerea la cunoştinţă publică se face prin afişare la sediul Primăriei oraşului Deta şi pe pagina web: www.detatm.ro. – Monitorul oficial local.

